《悼亡友周诗二首 其二》
明代·皇甫汸

陶令弃官日，徵君寝瘵时。巨卿宵梦愕，元伯晨讣驰。

申缄五情塞，抚膺双涕垂。既捐韩康肆，复捲严平帷。

冥数岂无验，良药宁自医。夙昔重季诺，感激平原知。

虽乏儋石蓄，能薄千金施。游魂眷仲里，托体虞山隈。

死生交已谢，留恨翟门题。

作者简介：（1497—1582）明苏州长洲人，字子循，号百泉。皇甫录第三子。嘉靖八年进士，授工部主事，官至云南佥事，以计典论黜。好声色狎游。工诗，尤精书法。有《百泉子绪论》、《解颐新语》、《皇甫司勋集》。